SKANDAL SENI BELA DIRI! DRAMA KARATE DOJO TEMPATAN
SELAMAT KEMBALI!
SELAMAT DATANG PANDUAN PELAJAR BARU
- Segar betul. - Hei.
Hei.
Awak dengar tak?
Maksud saya…
Dengarlah betapa merdunya bunyi ketiadaan perang karate.
Inilah ganjaran tumpaskan Terry Silver.
Ketika saya menang pada 1985, aman hidup 30 tahun.
Semoga aman 30 tahun lagi.
Melainkan dakwaannya digugurkan.
Reputasi dia dah hancur.
Siapa nak berguru dengannya lagi?
Amanda, kita selamat.
Yalah.
Melainkan si anu itu muncul tiba-tiba.
Kalau Kreese cukup bodoh untuk tunjuk mukanya,
Marsyal AS akan angkut dia balik ke penjara.
Amanda…
Kita menang.
Gembiralah.
Sam sibuk memohon ke kolej
dan Anthony baru masuk sekolah tinggi.
Inikah masa untuk masukkan mereka dalam kejohanan karate dunia?
Silver nak guna Sekai Taikai untuk sebar Cobra Kai ke seluruh dunia.
Tapi kalau kita menang, budak-budak seluruh dunia mesti nak sertai Miyagi-Do.
Jadi, karate ialah fokus hidup kita selama-lamanya.
Jangan risau. Selepas kejohanan, saya berhenti jadi sensei sepenuh masa.
Ini kejohanan karate terakhir saya.
Sebelum undur diri,
saya nak kongsi ilmu Tuan Miyagi dengan satu dunia.
Eagle Fang akan terkenal satu dunia.
Selepas menang Sekai Taikai,
tentu orang berebut-rebut nak pakai logo kita.
Kita perlukan lokasi kedua, beratus-ratus uniform,
bilik latihan dengan kolam mandi ais.
Tak melampau sangatkah?
Kalau nak kuasai dunia karate, kena guna cara ekstrem.
Apa kata En. LaRusso? Suara kamu sama rata, bukan?
Kalau LaRusso mahu tambah dojo, silakan.
Biarlah orang pilih sama ada nak berguru
dengan jurujual kereta atau sensei sebenar.
Dah terlepas simpang. Miyagi-Do di belakang sana.
Tak, saya tak nak kamu jadi lembik.
Walaupun dojo dah bergabung, kita tetap Eagle di hati.
Jadi, sebelum sesi sopan santun di tempat Miyagi,
jom kita pecah bata di gudang dulu.
Aku nak balut lagi.
Ya. Biar tebal-tebal.
Tak perlu ada dojo untuk jadi dojo, bukan?
Betul.
Hei, semua orang ada.
Tengok, pengkhianat dah sampai.
Aku dah minta maaf banyak kali.
Sumpah aku takkan belot lagi.
Lawa tak? Aku tempah 30 helai.
Kalau tempah sikit, harganya mahal sangat.
Ada saiz XL?
Mestilah.
Mari sinilah.
Kasihan sensei.
Dia sayang dojo itu.
Ya. Mujurlah Miyagi-Do masih aktif.
Kita tak perlu fikirkan Cobra Kai lagi.
Kita dah jadi satu keluarga bahagia.
Betul.
Hampir semuanya.
Kita berdua pun ambil masa untuk berbaik,
tapi akhirnya berjaya juga.
Sam dan Tory pun baru berhenti benci-membenci.
Harap-harap, mereka akan berkawan.
Kita boleh cuba beri dorongan.
Baiklah, apa kata kau latih separuh pelajar di pelantar tarung?
Ada hos air?
Benda ini macam dah kena kencing.
Kenapa kau bawa ke sini?
Ini saja sisa-sisa dojo aku yang dirobohkan.
Johnny, aku tumpang simpati.
Tak apalah. Ada cecair pemetik api?
Aku dapat idea mengajar semasa ke sini.
Namanya "Keluar Kuali, Masuk Api".
Aku nak pakai kuali juga.
Tak boleh. Hari ini, aku mengajar.
- Apa? Ingatkan giliran aku. - Betul.
Tapi Chozen ada latihan untuk biasakan pelajar baru.
Aku ingat nak minta kau ajar esok.
Tapi aku nak tengok idea kau dulu.
- Kenapa aku kena tunjuk? - Sebab aku takut rumah terbakar.
Sensei. Sensei. Sensei.
Kita mula sekejap lagi.
Sebenarnya, ada sesuatu kami nak tunjukkan sebelum latihan.
Selepas menempuh onak ranjau, akhirnya kita di pihak yang sama.
Apa balasannya? Ujian paling sukar setakat ini.
Sekai Taikai ialah kejohanan karate paling berprestij
dalam sejarah seni bela diri moden.
Selama lebih seabad,
atlet dari seluruh dunia berkumpul setiap dua tahun
untuk merebut gelaran Juara Dunia.
All Valley kecil-kecilan, tapi ini gabungan Olimpik,
pertarungan gladiator dan kumite dalam Bloodsport.
- Ya. - Kalau kita menang…
Maaf, apabila kita menang,
ganjarannya akan mengubah hidup kita.
Tapi kita perlu curahkan seluruh tumpuan
dan amalkan segala ilmu sensei kita.
Ya, sebab itu kami nak ringankan sekurang-kurangnya satu kerja sensei.
- Kami tolong fikir nama dojo baru. - Ya!
Selepas rancak memerah otak dan mendengar pendapat ramai,
serta undian seluruh dojo, kita ada pemenang.
Kami persembahkan…
Karate Miyagi Fang!
Kita takkan guna logo itu.
Tuan Miyagi orang yang paling pemurah dan mulia.
Aku takkan cemarkan nama baiknya dengan jadikan dia puntianak karate.
Tarik nafas. Kita boleh cari jalan tengah.
Kalau…
Eagle-Do Fang?
Jalan tengah celah mana, Johnny? Itu semua nama dojo kau.
"Do" nama dojo kau.
Cukuplah!
Lupakan jalan tengah.
Miyagi-Do ada maruah, tradisi.
Eagle Fang ada paruh bertaring
dan tiada tempat untuk berlatih.
Pilihannya cuma Miyagi-Do.
Siapa kata? Kau orang baru, tak layak mengundi.
Orang baru tapi sempat lawan Silver.
Kau lawan seorang, aku lawan lima.
Lawan aku ada pedang samurai.
Lawan aku pun ada, tapi aku tak bising.
Sudahlah, berlawan tak selesaikan masalah.
Berlawan satu-satunya penyelesaian.
Kita lawan atas tikar.
Pemenang akan namakan dojo.
Atau aku tak cukup lama di sini untuk belasah kau?
Jangan berlawan.
- Kita perlu fokus pada pelajar. - Mereka takkan tahu.
Kau nak lawan helang? Marilah.
Kau akan menangis tak berlagu.
Kenapa, sebab langkah kau sumbang?
Isnin subuh, pelantar tarung.
Jumpa sana.
Rahsianya, kaki.
Ya, tahniah atas kekuatan kaki yang biasa-biasa.
Okey, siapa pula?
Tak nak.
Saya pun tak nak.
Nak cuba sangkar besbol? Ada mod pukul laju yang baru.
Okey.
Bunyinya seronok.
Saya tak rasa bunyinya seronok.
Kita keluar dengan bekas kekasih saya dan bekas kekasih awak
yang juga musuh saya.
Jadi, kenapa awak terkejut?
Tak sangka kamu masih bermusuhan.
Kita bukan jenis dating sama-sama dengan pasangan lain.
Ini idea siapa?
Idea Miguel.
Dia nak kamu berhenti elak satu sama lain.
Saya bukan mengelak.
Yalah, kami bermusuhan sejak kami bertemu.
Memanglah saya rasa pelik kena berlatih di rumahnya dan belajar cara baru.
Betulkah dia nak belajar Miyagi-Do
atau cuma nak sertai Sekai Taikai?
Beri dia masa, okey? Mesti dia akan berubah.
Beri dia peluang.
Keadaan dah berubah sekarang, jadi…
Dia masih tak tegur awak?
Tak.
Saya perlu cuba lagi.
Dia perlu tahu ada cara selain ajaran karut Silver.
Saya kena jumpa dia depan-depan.
Saya pergi sekejap.
Ada kapak lagi besar?
Kau bukan nak tetak daging dan tulang manusia, bukan?
Taklah, kalau aku nak bunuh orang, aku cuma perlukan ini.
Jawapan itu tak melegakan.
Biar aku cari lagi.
Apa kau buat di sini?
Aku pun gembira jumpa kau. Carmen kata kau datang sini.
Alamak. Kapak itu untuk apa?
Berlatih gaya Rocky IV. Tebang pokok dan pikul dalam salji.
Salji tak ada, tapi lebih kuranglah.
Okey, apa kata kau jangan buat begitu
dan batalkan perlawanan?
Jangan harap.
Memanglah Chozen melampau, tapi dia cuma terlepas cakap semasa marah.
Jadi, nama kita Eagle Fang?
Kekuatan kita terletak pada ajaran sama rata kedua-dua gaya.
Jangan jejaskan keseimbangan.
- Seimbang sangatlah, dua lawan satu. - Hei…
Ketika Kreese rampas Cobra Kai, aku bangunkan Eagle Fang dari bawah.
Tapi dojo aku bagus.
Mereka berjaya ke All Valley dan dapat sertai Sekai Taikai.
Ia bukan sekadar nama.
Tapi lambang identiti.
Ini cukup besar tak?
Itulah yang aku cari-cari.
Kalau Toguchi kalahkan aku, tak apa. Tapi aku takkan mengalah tanpa berlawan.
Kau nak orang berundur, kau pujuklah dia.
Seronok jumpa kau, macam biasa.
Dia kawan awak?
Rasanya.
Dia bayar tak cukup.
Ya. Saya tahu.
JUMPA DI COYOTE CREEK
Selamat datang ke Coyote Creek.
Tamatkan.
- Saya tak ajar lawan begitu. - Sensei Kreese yang ajar.
INI SIAPA?
COBRA KAI TAKKAN MATI!
Jadi, ini tahun akhir kita.
Dah nak masuk universiti. Gila.
Itulah.
Rasa macam baru semalam kita bedah fetus khinzir.
Sekarang kita rancang masa depan sambil berlatih setiap hari.
Ada banyak universiti bagus-bagus.
Saya tak tahu nak pilih, sebenarnya.
Tunggulah awak dapat jawapan Stanford.
Semoga diterima.
Awak pula, Tory?
Susah nak masuk mana-mana selepas setahun dalam tempoh percubaan.
Okey.
Aku menyerah. Jangan tembak.
Janganlah.
Kenny.
Aku tahu kau susah nak terima keadaan.
Aku bersalah sebab ajak kau masuk Cobra Kai.
Tapi selepas tahu mereka jahat, aku cuba tarik kau keluar.
Ken…
Dengarlah dulu.
Tolonglah.
Sempat lagi untuk lupakan hal lama dan sertai dojo kami.
Kau layak masuk Sekai Taikai,
dengan syarat kau bersama kami.
Dengan guru yang betul…
Dia tak perlukan guru kau.
Shawn.
Kau dah bebas. Aku tak tahu apa kau dengar tapi…
Dah cukup untuk aku faham. Kau bawa adik aku masuk kultus karate.
Kemudian tinggalkan dia sendirian.
Aku silap.
- Aku nak tebus kesilapan. - Dah terlambat.
Jangan ganggu dia lagi.
Kalau tidak, siaplah kau. Faham?
Kau kenal dia?
Itu abang Kenny. Kami kenal di pusat juvana.
- Dia kata jangan ganggu Kenny. - Awak nak ikut cakap dia?
Buatlah apa-apa yang perlu. Kami sokong awak.
Okey. Kami sedia bantu kau.
Nampak macam sakit.
Kuatkan badan. Kuatkan keazaman.
Kau kuat dua-dua.
Tapi boleh kita selesaikannya dengan cara lain?
Jangan risau, Daniel.
Aku tak akan kalah.
Aku tak risau kau kalah.
Aku risau ini menjejaskan kerjasama kita.
Budak-budak itu kena tempiasnya.
Perangai Johnny takkan berubah.
Tapi kenapa kau keras kepala kebelakangan ini?
Kau minum arak balik?
Aku dah serik.
Ia matikan deria.
Sebab itu aku kalah lawan Silver.
Itu sebabnya? Sebab kau kasihan dan dia ambil kesempatan?
- Tak perlu rasa malu. - Aku tak malu.
Menunjukkan belas kasihan bukan kelemahan.
Aku setuju.
Tapi belakang kau tetap kena 80 jahitan.
Mungkin kau patut rehat.
Baliklah ke Okinawa seminggu.
- Tiada apa-apa untuk aku di sana. - Apa?
Kau ada dojo kau. Kumiko.
Tidak.
Bukan Kumiko.
Malam itu,
aku telefon Kumiko.
Aku mabuk.
Tinggalkan mesej.
Aku luahkan isi hati.
Dia tak telefon balik.
Chozen, aku simpati.
Tentu ada penjelasannya.
Dah cukup jelas.
Dia tak balas perasaan aku.
Berlawan dengan Johnny pun takkan pulihkan keadaan.
Betul.
Tapi ia akan memastikan legasi Miyagi-Do berterusan.
Itu saja yang aku ada.
COYOTE CREEK KETINGGIAN 1,036 M
Rasa sakit tak wujud di dojo ini, bukan?
Tak, sensei!
Kekalahan tak wujud di dojo ini, bukan?
Tak, sensei!
Apa yang kita pelajari?
Tempur tanpa senjata!
Apa prinsipnya?
- Apa? - Serang dulu, serang kuat, tanpa belas!
Saya tak dengar.
- Pari? - Serang dulu, serang kuat, tanpa belas!
- Apa kau buat? - Arianna.
- Ya, sensei. - Kita tak berlatih…
Murid-murid, kita ada pelawat.
Dah lama aku nak cakap begitu.
Apa ceritanya ini?
Ceritanya, Colin dan Sasha sangatlah cemerlang.
- Saya… - Michelle, tunggu dulu.
Taylor, ikat tali kasut.
- Ya, sensei. - Braden, mak awak tak telefon.
Aku dengar cerita
daripada Bert,
kau dan En. LaRusso bergaduh besar tentang nama dojo.
Jadi, aku nak tunjukkan penyelesaiannya.
Kau buka pusat jagaan?
Taklah.
Penyelesaiannya,
kau ambil balik Cobra Kai.
SERANG DAHULU - SERANG KUAT - TANPA BELAS
Mungkin awak dah terlalu besar untuk tempat ini.
Beginilah.
Minggu depan, kita layan kelab bogel.
- Mengarutlah. - Boleh pun senyum.
Boleh seorang lagi main?
Aku dengar cakap kau. Aku cuma perlukan seminit. Tolonglah.
Berambus, Keene.
Kau tahu kesannya nanti.
Kalau dia pendam rasa marah, dia akan meletup.
- Kau nak dia jadi macam kita? - Itu bukan urusan kau.
Faham?
Rasanya aku tak faham.
Dulu aku tumbuk kau dulu.
Tapi aku dah berubah.
Aku tak nak gaduh.
Shawn.
Mari kita pergi. Ayuh.
Ini sekejap saja.
Hei!
Kami kata tak nak lawan!
Serius?
Ke tepi. Aku tak pukul perempuan.
Baiknya kau.
Tapi jangan risau.
Kau tak mampu.
Kenny, kau ada tempat di dojo kami.
Miyagi-Do terima semua orang.
- Cerita lampau tak penting. - Penting bagi aku.
Kami cuma nak bantu.
Sudah, jom kita pergi.
Apa? Saya tak nak pergi.
Awak kena ikut.
Pengawal keselamatan akan datang. Sudah-sudahlah.
Alamak, tak sangka jadi seteruk itu.
Mujur tak lebih teruk.
Cepatnya kau belajar Miyagi-Do.
Yalah, kita selalu berlawan.
Ada juga yang masuk kepala aku.
- Mana datangnya budak-budak ini? - Mereka?
Aku tampal iklan di Sekolah Rendah West Valley.
COBRA KAI: KEBANGKITAN SEMULA
Gambar ini?
Maaf, aku curi daripada Facebook kau.
Jangan marah.
Aku hampir mati nak jatuhkan Cobra Kai. Buat apa hidupkannya semula?
Sebab ia hebat.
Tapi itu semasa kau ketuanya.
Ayuh, kita boleh bimbing generasi baru.
Mereka nampak sememeh, tapi mereka ada potensi.
Budak bernama Braden itu. Mat Hingus.
Tahi Hidung. Ibu dia marah aku panggil begitu.
Dia kata kononnya filem Revenge of the Nerds "prejudis"
dan "ketinggalan zaman".
Buatlah apa-apa kau nak. Bagilah nama apa-apa kau suka.
Aku tak terlibat.
Aku nak pergi berlatih.
Hei, sejak bila Johnny Lawrence…
kecut telur?
- Sensei! - Maaf, siapa carut kena bayar.
Aku hutang 40 dolar.
- Apa kau panggil aku? - Apa? Hei. Aku tak sengaja.
Sebenarnya, aku sengaja.
Sebab pengecut akan pergi. Anak jantan takkan lari.
Aku tahu reputasi Cobra Kai dah jatuh ke longkang.
Tapi kalau kau ambil alih semula,
mesti murid akan datang.
Sebab kaulah aku masuk dojo ini.
Mesti dulu kau pandang rendah pada aku, sama macam orang lain juga.
Tapi kau tak halau aku. Kau izinkan aku berlatih.
Banyak yang kau ajar aku.
Lama-kelamaan, aku mula suka diri aku.
Aku boleh pandang cermin, berdiri tegak mendada.
Aku hormat diri sendiri.
Mesti kau dengar pun geli, bukan?
Taklah.
Geli sedikitlah.
Itulah kelebihan kau berbanding dengan sensei lain.
Cobra Kai masih ada tempat dalam Sekai Taikai.
Aku bukan nak kutuk En. LaRusso
atau isterinya yang cantik bukan main,
tapi mereka tak ada pendekatan baru,
sebab kau dah tahu semuanya.
Kau sensei, bukan murid.
Dia jual kereta. Kau Johnny Lawrence!
Untuk menang kejohanan ini, dojonya dan senseinya perlu hebat.
Selepas kau menang,
kau tak perlu berkongsi.
Aku faham tujuan kamu bergabung tenaga.
Untuk capai matlamat. Itu saja.
Tapi itu legasi mereka.
Cobra Kai legasi kau.
Awak larat lagi berlatih?
Abang dah penat.
Ini baru sedikit.
Abang tak terkejut.
Tak sangka hebat juga awak berlawan sekarang.
Tapi awak masih belum boleh lawan perempuan.
Mereka semua celaka.
Rasanya tidak. Mereka tak tumbuk walaupun ada peluang.
Macam Robby dan kawannya.
Awak rasa kenapa?
Sebab mereka tak ada telur?
Kita tahu itu tak benar dan sejak bila awak cakap begitu?
Sejak saya kenal dunia sebenar.
Yakah?
Siapa ajar begitu?
Pak cik tocang yang ditangkap itu? Dia ajar awak jadi agresif?
Bukan agresif, tapi tak beri muka. Serang dulu, serang kuat, tanpa belas.
Bodohnya konsep itu.
Elok juga awak belajar karate mereka.
Tak perlu. Saya perlu dengar kata hati.
Tak membantu pun, bukan?
Abang nampak air muka awak, K.
Abang kenal rupa itu.
Itu punca abang masuk pusat juvana. Awak nak jadi begitu juga?
Belajarlah daripada kesilapan abang.
Beri Keene peluang lagi.
Awak dah besar.
Awak pilihlah nak jadi lelaki jenis apa,
yang ayah akan tengok selepas balik berperang.
Saya tak tahu nak jadi siapa.
Saya dah tak kenal diri saya lagi.
Hei. Tak apa.
Abang ada.
Kita fikir sama-sama.
Hei, apa cerita dua ekor yang nak bertarung itu?
Baik-baik saja.
Johnny dan Chozen dengar nasihat dan buat keputusan matang.
Teruk betul, ya?
Mungkin awak betul, kami patut berhenti selagi semuanya okey.
Kami masuk Sekai Taikai untuk halang Silver.
Tanpa dia,
saya takut tekanan kejohanan ini buat kami bergaduh pula.
Hai, sayang.
Hai.
Apa cerita di Golf 'N Stuff?
Ada okey, ada tidak.
Tapi ada satu kejutan.
Saya dan Tory mula pulihkan hubungan kami.
Ceritanya panjang,
tapi senang kata, kami jumpa persamaan.
Awas, dunia.
Kini ada dua ratu bonsai yang sedia untuk tundukkan lawan.
Itu kejutan yang bagus.
Ya, itu juga alasan yang bagus untuk kekal dalam kejohanan.
Betullah.
Kalau mereka berdua pun boleh berbaik…
Kalau kau datang untuk pujuk aku ubah fikiran…
Tak.
Aku yang dah ubah fikiran.
Kita patut biar Johnny menang kali ini.
Kau nak aku kalah berlawan?
Maksud aku, tak perlu lawan.
Tuan Miyagi tak pedulikan kejohanan atau legasinya.
Dia cuma nak ajar karate dengan cara yang betul.
Kita boleh hormati caranya dengan nama apa pun,
walaupun Eagle Fang.
Tapi nama Eagle Fang bodoh.
Itu tak penting.
Asalkan kita sertai Sekai Taikai bawah satu panji-panji
tanpa bergaduh tentangnya.
Kau boleh terima tak?
Ya.
Boleh.
Aku dah agak, LaRusso.
Kau jadi pengadil untuk menangkan kawan kau?
Aku gurau sajalah.
Jangan risau. Aku tak nak belasah kau.
Aku tarik diri.
Kau mengaku kalah?
Tak, aku tarik diri. Ada bezanya.
Aku dah fikir masak-masak.
Eagle Fang cuma satu lagi versi Cobra Kai.
Cobra Kai legasi John Kreese.
Aku tak nak terbabit dengannya lagi.
Lagipun, kamu jadikan aku sensei yang lebih baik.
Murid aku jadi lebih kuat. Murid kita.
Aku tak nak ajar serang saja lagi.
Aku nak buat apa saja untuk bantu Miyagi-Do menang.
Kita pastikan legasi sensei kau kekal.
Miyagi-Do bertuah ada kau, Johnny.
Baiklah. Syukurlah kamu tak jadi berlawan.
Apa? Lawan tetap lawan.
Tunggu. Apa? Kenapa?
Kenapa tidak?
Pandang saya. Tunduk.
Pandang lawan. Tunduk.
Sedia?
Kami tempuh banyak dugaan untuk sampai ke tahap ini.
Akhirnya kami sehaluan.
Kami ketepikan persaingan lama.
Buka lembaran baru.
Sekarang, kami semua Miyagi-Do.
Tapi ini Miyagi-Do baru.
Yang terkuat selama ini.
Yang paling mantap.
Satu tujuan.
Satu pasukan.
Satu dojo.
Dengan nama yang penuh tradisi dan maruah
serta logo baru.
Bersiap sedialah.
Masalah di Valley dah selesai.
Sekarang, Miyagi-Do sedia untuk hadapi cabaran dunia.
Joon-bee!
Beritahu Kim Da-Eun
Cobra Kai dah kembali.
Terjemahan sari kata oleh FZA